钦定古今图书集成/方舆汇编/职方典/第1444卷 > 南宁府古迹考 府志
## 钦定古今图书集成/方舆汇编/职方典/第1444卷 > 南宁府古迹考 府志

本府。〈宣化县附郭。〉

邕州城　在府城南二里，基址尚存，今名为古城口。按《明一统志》宋陶弼诗：“夜半孤城百尺台，乱虫声里一樽开。忧边日绕南云下，恋阙心随北斗回。”

废怀化县　在府境，本邕州怀化洞，宋元祐初，置为州。又有忠州、冻州、江州之类，凡四十馀及羁縻州，皆在境内。

朗宁废县　在府境。唐置，属邕州。宋开宝中，省入宣化县，久废。

思笼废县　在府境。唐置。宋入宣化县，今改为乡，后建隆安县焉。按《明一统志》：在思笼乡，唐乾元后开山洞置此县，宋省入宣化。

如禾废县　在府境太平乡。唐置。宋景祐初，入武缘。今改为乡，入宣化县。按《明一统志》：“唐初置，属钦州。景隆间，属邕州。” 宋景祐初，省入宣化，废晋兴郡　。建武元年，分郁林置。南齐废。矗云楼　在府旧城西北隅。又有梯云阁，在北隅。明同知张贯改建为最高楼。崇祯元年，兵宪张元芳重建。内宁杰阁，今废。

筹边楼　按《明一统志》：“在府治子城上，旧名荷恩堂，宋安抚任忠易今名。”

梯云阁　在府治城东隅，逾街而过五花洲。清风堂　在府治，宋安抚任忠建，为避暑之所。瑞文堂　在清风堂后。以堂前有池，岁生并蒂莲，故名。

双梅堂　在府治，旧有梅二株，枝生连理。淮海堂　在府治内旧安民坊。

安政堂　在府城东，宋安抚颜敏德建。

春野亭　在府城外。宋陶弼诗：“二纪看花瘴雾中，野园今日又东风。人心有感时时别，春色无私处处同。”

云锦亭　按《通志》，“在府旧城上，宋安抚颜敏德建，今圮。”

三公亭　按《通志》在望仙坡上。三公，狄青、余靖、孙沔也。陶弼诗：“异日谁书第四名。”

迎春亭　在东城外二里。旧有“春野亭” ，久废。明嘉靖五年，知府蒋山卿立。十五年，知府郭楠重修，改今名。每迎春必至此亭。

昆仑台　：按《明一统志》：在昆仑山下。宋陶弼诗：“落照古城隅，边风动隼旟。久闲忘战略，多病熟医书。老发随年短，新情与世疏；桃花春水暖，谁钓旧溪鱼。” 今废。

南城台　按《明一统志》：“在府城南。” 陶弼诗：“江国家书少，秋台寒草生，无人来远渡，尽日上高城。落照悬渔市，孤烟起戍营，东园故篱菊，又向酒中倾。” 久废。

月台　按《通志》：“在府治，宋安抚颜敏德所筑，尝玩月于上，因名。”

清风台　在府治东。宋安抚任忠建。

银瓮　在府境守芝山。《九域志》：“昔有仙人处山岩炼药，既成而去，遗此瓮。人上山观之，则失其处，及下瞻望，则复见。”

铜柱　，汉伏波将军马援征蛮，立柱界上。又唐马总为安南郡，护獠夷安之，建二柱于汉旧处，镵著唐德，以明伏波之裔。故今左右江各有其一。又其一在钦州蛮界，刻云：“铜柱折，交人灭。” 至今交人往来，累碎石于下不绝。

铜鼓　，《志》传马援所制，形如坐墩，满腹皆有细花纹，极为工巧。四角有小蟾蜍，空其下底，声如鼙鼓，左右溪洞得之。又城隍庙后寝有小鼓，制如之，若有古鸟篆，竟不能辨。兵燹后无存。罗峰、晓霞　峰，列仙坡之西，与青山相峙。旭日凝烟，霞光散彩，闪灼于苍松古柏之际，掩映于石霞丹灶之间，亦邕州之胜概也。青岫、松涛　山，有岩、有洞，有石、有泉，《志》详载之矣，而松涛未及焉。松为寺僧归元手植，不翅数千株，清风徐来，宛如琴瑟，或送江帆远浦，或供幽人枕簟。游览其间，心旷神怡，萧然令人起尘外之想。

《退山远眺　》，柳柳州茅亭处也。谢公之屐齿不临，周王之车辙不至，一经品题，遂成佳景。置身亭半，四顾辽廓，若凭虚御风，有其喜洋洋者矣。象岭、烟岚　岭为郡之南屏，伏如象形者五，遂以名焉。向晚而岚开，薄暮而烟起，山之隐见，莫不因其变幻。登南楼而览胜，觉神爽之欲飞。《郁江春帆　》江绕城之西南，阛阓鳞集于沙市，每至春来，皆成浮家泛宅。睹帆樯之丛杂，望烟树之迷离。小艇溯洄，渺若一叶，堪入画图。《仙坡怀古　》坡去城里许，邕之主山也。昔人建六公祠于上，每岁清明踏青重九登高。邕之少长暨四方过客，载酒䜩集，凭高远眺。想昆仑北锁，铜柱南标，不胜吊古兴怀之感。

花洲夜月　洲在城东二里一带皆水泽陂田。郡绅李天伦建别业，其上翠竹苍梧，郁葱环绕，亭曰“繁阴” ，航曰“盟鸥” ，与文瑞萧县圃日涉园相望。每至月夕，千溪辉映，四顾茫然。

《仁寺晚钟　》寺在河西与城稍低间一水，舳舻舸艇时泊其下，每至樯收帆卷，而钟声铮铮，与

渔歌接响，殊有“《姑苏城外》夜半钟声” 之致。《新宁州》

凤凰城　，为永福村住基。四山壁立，人不能越。前后止有二山门洞，内吐大泉水，长流如带，名为“凤凰。”

王巢城　，在丰村陇拱山。四面包围，内产地利。山下一岩，横直穿通，村民往来，播种禾稻，说者以为“王巢城。”

横州

宁浦废县　在州城内。本孙吴昌平县，晋更名宁浦。唐为横州治。宋以乐山、岭山二县并入。明省宁浦县为横州。今废。

蒙泽废县　在州境，今蒙村、六曹庙界。唐初置，贞观中省入宁浦县。

淳风废县　在州上郭。唐武德四年，析宁浦县地置。永贞初，改曰从化。宋初废。《旧唐书》以为贞观元年改淳风为从化。未知孰是。即古城。废简阳城　，在州境，梁置，今废。考《江南通志》：“阮放，晋成帝末为交州刺史，行达宁浦，逢陶侃名将高宝，平梁硕，至交州，放为设馔请宝，伏兵杀之。宝众击放，放败走，保简阳城。放异时暴” 发渴，见宝为祟，遂卒。则简阳在晋已为县，而《通志》于南宋之下始见其名。

废乐山县　在州东南五十里乐山乡麻埠之东。隋置。宋初废入宁浦，遗址尚存。

废从化县　在今从化乡、东里、罗村等处。唐贞观初置，今废。

废崇山县　，隋置。宋初，废入宁浦。在州东南五十里。

古城　在州西南六十五里陈埠江口。城基尚存。一说是淳风县治。一说是宁浦县治，未知孰是。

古壕　在军储仓前。自迎宣街起，水绕仓前后出城，今名为“官沟。”

旧贡院　《通志杂记》：桂州解额四名，三年大比，峨冠博带，应举于有司者七百人。旧赴试于象，宋绍熙三年秋，移附于横后，士子赴试不便。嘉定六年癸酉科，方从本州申请，创立贡院。上梁文云：“东联怀泽，西接钦江。” 见《翰墨全书》。今儒学署并布政司地俱是。

古河泊所　旧《通志》有此名，今废，失所在。旧夹镇巡司　，旧官制有此名，今失所在。疑甲塘村。

横浦楼　按《明一统志》：“在州旧城上，宋守陈大纪建，又名月江楼。” 贾成之诗：“横槎三月江如束，风浪萦纡接天绿。郡楼新创插云飞，尽日江山对双月。” 徐安国诗：“暑风披拂瘴烟收，独倚危楼豁远眸。万叠山图城堞古，一湾江抱海槎浮。” 望云楼　在州治，今圮。见《广舆记》。

清华楼　在州旧城上，又名“瑞锦楼” ，今废。东曙楼　在州治中。署州事陈光恩建。

月江楼　在州西城上，宋守陈大纪建。

昭回阁　在旧学内。宋建康初，郡守曹衮建。今废。

天机阁　在城南十里，今废。

淮海堂　在“海棠亭后。” 明正德间，知州黄琮建。嘉靖间，冯伸、高士楠俱重修。今废。

浮槎馆　先在州西登高岭，守秦观尝居此，有《书怀诗》。后馆废，知州黄琮再建于淮海堂后，并附晁无咎遗像。今又废。

绮川亭　在州治前，临江，今废。

海棠亭　在州西海棠桥畔。桥南北旧皆植海棠。按《通志》：“宋守向友夔建。” 又有绮川亭在州前。杨志诗：“一泓绿净沧浪水，千顷红稠菡萏花。病眼纷纷何所似，江天落日散馀霞。”

连理亭　在州南岸，梁世基旧宅。旧有连理荔枝一株，宋神宗赐以诗：“横浦江南岸，梁家间世贤。一株连理木，五月荔枝天。”

“春色亭　” 在东门城壕上，今圮。

醉乡亭　在海棠桥畔，有书生祝姓者家住此。宋编修秦观常在亭中，有词曰“醉乡广大人间小” 之句，今废。

得山亭　在乌石岭。明嘉靖四十一年，兵备佥事徐浦为吴时来建。

半山亭　在古钵山腰，明弘治十年建。

寄水亭　在龙池小洲上。明嘉靖四十一年，左江道佥事徐浦与吴悟斋登游其上，命指挥范儒建亭，以配《得山亭》云。

去思亭　明嘉靖壬戌为南宁府知府郭应聘立。

怀古亭　在海棠桥上。宋嘉定间，守蔡光祖创。

今废

仙槎亭　在登高岭上。晋咸元间，有隐士董京居此。京往横槎滩，秋夜遇一仙人，乘一小槎自江上来，枝𠏉扶疏，黑光照人，遂相与浮槎至月江之横浦。宋绍定间，郡守张垓因构亭焉，久废。观德台　在州旧学旁射圃内，今废。

新附茶亭　在州南十里，今废，为刘豫庵讲堂“夫子小影石　。” 夫子四十六代孙孔宗寿家藏小影，乃唐人吴道子之笔写，夫子按几而坐，从以十弟子，见者莫不竦然注其耳目，如生乎其时，如见乎其人，如亲侍于洙泗之间，岂易得哉！二石俱绍兴间郡守何先觉刻，置于宁浦郡学，各有《记》。

晁无咎小影石　宋建炎元年，公婿李植命工绘像，公弟浼之题赞。“明正德间，知州黄琮获之，置于海棠亭内。” 按《宋史》，“晁公济州钜野人，曾知泗州。绍圣四年，与秦少游同贬。李植亦泗州临淮人，无咎以女妻焉，后历知数州。植子李汝士随任横州，以其家传旧像，刻石摹打，任满去，遗石于横上。元黄公修亭，乃移置亭” 内。桂阳邓公作《记》。

《夫子行像石　》，夫子立而颜子从。

吴时来《小影石　》即在乌石书院。

刘子诚《山影》石　在新学右，“崇报堂。”

“横州” 二大字　在牛皮石上，传为罗隐仙笔“万山第一” 匾　，建文帝亲题“应天禅寺” 匾额。今寺右侧有隐龙殿，塑帝遗像及《虎、鹿二禅师侍戒石铭　》。宋绍兴间颁黄庭坚书。先在州甬道上，覆之以亭。嘉靖癸巳，知州曹储撤亭，移置座右。

苏摩桥　按《一统志》“在州内，相传仙人董奉亡后，人见之于此。” 又《南越志》云：“宁浦郡东南有苏摩桥，旧志云在城西五里，今失所在。” 董奉，字君异，候官县人。

隆安县《古迹》未载，无考。

永淳县

废永定县　在县北。宋崇宁中，改为永淳。元至正十二年，始迁于江南学校，坛壝故址尚存。废峦州　，唐置淳州。顺宗永贞初，改峦州。宋开宝中废。

武罗废县　在县境。唐武德中置，属峦州。宋废入武定县。按《通志》：今改武罗巡检司。

灵竹废县　在县境。废置与武罗县同。按《通志》，在县东北五十里。城隍庙至今存。

观德亭　在县学东，今废。

飞来寺　，止一角，在县北八十里陆离山畔，《上思州》。

旧上思州　在州江北恃武山麓，土酋居焉。今有遗址。

下雷州

按《州志》，“地荒径僻，过者视为畏途，裹足不前。且土著人愚，不事诗书，从无流传，并无古迹。”